Morten Walløe Tvedt

Morten Walløe Tvedt (født 11. september 1973) er en norsk jurist. Han er førsteamanuensis i jus ved Høgskolen i Innlandet (Lillehammer). Han var ansatt ved Høgskolen i Molde fra 2017 til 2022. Han var seniorforsker på Fridtjof Nansens Institutt i Oslo fra 2002 til 2020. Fra 2004 til 2015 drev Tvedt jusundervisningen Atlas Undervisning som tilbød jusstudier i Brasil for norske studenter.

Forsker og underviser 
Han har utgitt flere bøker om bioteknologi og jus. Hans seneste bok er Lærebok i forvaltningsrett (2022). Han har også skrevet en bok med Tomme R. Young som handler om hvordan skrive velfungerende utviklingskontrakter innen bioteknologisk forskning. Han har skrevet flere bøker med jusstudenter som målgruppe, og har utviklet flere undervisningsopplegg innen statsforfatningsrett, forvaltningsrett, internasjonal rett, eiendomsrett til genetiske ressurser og kontrakter innenfor bioteknologien. Han gav i 2000 ut sin første bok om å skrive jus til eksamen. I 2005 gav han ut den første læreboken i jus i Norge som var skrevet i samarbeid med studenter.

Samfunnsengasjement 
Tvedt har kritisert innholdet i kriseloven som ble foreslått og senere vedtatt i forbindelse med korona-pandemien i 2020.. Han var en av initiativtagerne bak et opprop mot loven som 15 jurister stilte seg bak. Tvedt framsatte forslag om hva som kunne bygges inn i loven for å gjøre den bedre. Han har også vært kritisk til de rettslige aspektene rundt koronaappen. 

Fra 2020 har Tvedt vært engasjert i kampen mot vindkraftutbygginga på Haramsøya og andre steder. Særlig har Tvedt vært kritisk til politiets håndtering av aksjonistene. 

Tvedt var lokalpolitiker for Rødt i Molde kommune i 2019 til 2021. I 2020 ledet han 17. mai-komiteen i Molde til et heldigitalt opplegg.

Bibliografi 
Drafting Successful Access and Benefit-sharing Contracts, Tomme Rosanne Young and M. W. Tvedt, Brill 2017 
The ABS Contract Tool: A hands-on and practical tool for drafting contracts governing (access and benefit-sharing) in the context of use of biological samples without declared immediate commercial application. Version 2.0. ABS Capacity Building Inititative. 2019 
A Nordic Approach to Access and Rights to Genetic Resources. Nordic Council of Ministers, 2003. 
Lærebok i forvaltningsrett. Gyldendal Akademiske Forlag 2012 460p.
Norsk genressursrett – rettslige betingelser for innovasjon innenfor bio- og genteknologi. Cappelen akademisk forlag. 2010 380p. 
Å skrive jus til eksamen. Cappelen Akademisk Forlag, 4. utgave 2015 (2000, 2004 and 2009), pp 248. (About legal analysis and argumentation.)
Å skrive analyse- og masteroppgaver i jus. Cappelen Akademisk Forlag, 2014, pp. 158. (About legal analysis and argumentation.)
Beyond Access: Exploring Implementation of the Fair and Equitable Sharing Commitment in the CBD. (With Tomme R. Young.) Gland (Switzerland), IUCN, 2007, xx + 148 p.
Hvordan forstå materiell forvaltningsrett. (with Roar Berge og Sindre Marquardsen) Cappelen Akademisk Forlag, 2005, pp. 180. (About Norwegian administrative law.
Å skrive analyseoppgaver til eksamen. Cappelen Akademisk Forlag, 2003, pp. 148. (About legal analysis and argumentation.)

Referanser

Eksterne lenker 
 * 

Norske jurister
Personer tilknyttet Fridtjof Nansens Institutt